
ROZSUDOK V MENE SLOVENSKEJ REPUBLIKY Okresný súd Prievidza vo veci starostlivosti súdu o mal. A. B., nar. XX.XX.XXXX v B. a mal. C. B., nar. XX.XX.XXXX v B., zastúpenými kolíznym opatrovníkom Úradom práce, sociálnych vecí a rodiny Partizánske, deti rodičov: matky D. B., E. F., nar. XX.XX.XXXX v G., trvale bytom H. XXXX/XX, XXX XX B., toho času bytom I. XXX, J., štátnej občianky SR, a otca C. B., nar. XX.XX.XXXX, trvale bytom H. XXXX/XX, XXX XX B., toho času bytom K. F. XXXX/XX, B. – L., štátneho občana SR, v konaní o návrhu otca mal. detí na zníženie vyživovacej povinnosti, takto rozhodol: I.
Súd schvaľuje dohodu rodičov nasledovného znenia:
„Otcovi mal. detí sa s účinnosťou od 01.04.2026 znižuje vyživovacia povinnosť voči mal. A. B., nar. XX.XX.XXXX v B. z doterajších 200 € mesačne na 130 € mesačne, ktoré je otec mal. detí povinný poukazovať k rukám matky mal. detí vždy do 15-teho dňa v tom ktorom mesiaci vopred. „Otcovi mal. detí sa s účinnosťou od 01.04.2026 znižuje vyživovacia povinnosť voči mal. C. B., nar. XX.XX.XXXX v B. z doterajších 200 € mesačne na 130 € mesačne, ktoré je otec mal. detí povinný poukazovať k rukám matky mal. detí vždy do 15-teho dňa v tom ktorom mesiaci vopred.“ II. Týmto rozsudkom sa mení rozsudok Okresného súdu Prievidza č. k. 24P/60/2023-81 zo dňa 14.03.2024, právoplatný dňa 24.04.2024, v časti vyživovacej povinnosti voči mal. deťom. III.
V prevyšujúcej časti zostáva predchádzajúce rozhodnutie nezmenené.
IV.
Žiaden z účastníkov nemá právo na náhradu trov konania. odôvodnenie:
1. Dňa 11.09.2025 bol Okresnému súdu Prievidza doručený návrh otca mal. detí, ktorým sa domáhal zníženia vyživovacej povinnosti voči mal. A. B., nar. XX.XX.XXXX v B. a mal. C. B., nar. XX.XX.XXXX v B.. 2. Podľa § 2 ods. 1 Zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 3. Podľa § 221 písm. a) Zákona č. 160/2015 Z. z. Civilný sporový poriadok v znení neskorších predpisov (ďalej len "CSP") písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
4. Matka mal. detí, otec mal. detí, a kolízny opatrovník, sa po vyhlásení rozsudku na pojednávaní konanom dňa 22.04.2026, vzdali práva podať odvolanie. Poučenie: Proti rozsudku možno podať odvolanie do 15 dní odo dňa jeho doručenia prostredníctvom tunajšieho súdu na Krajský súd Žilina. Ak vo veciach starostlivosti súdu o maloletých súd rozsudkom schválil dohodu rodičov, rodičia nie sú oprávnení podať voči výroku, ktorým bola dohoda schválená, odvolanie. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona (Zákon č. 233/1995 Z. z. o súdnych exekútoroch a exekučnej činnosti /Exekučný poriadok/ a o zmene a doplnení ďalších zákonov, v znení neskorších predpisov), ak ide o rozhodnutie o výchove maloletých detí, návrh na súdny výkon rozhodnutia.

